title: Decizia Comitetului european pentru risc sistemic din 21 septembrie 2011 privind furnizarea și colectarea de informații în vederea supravegherii macroprudențiale a sistemului financiar în cadrul Uniunii (CERS/2011/6)

text:
               13.10.2011

               RO

               Jurnalul Oficial al Uniunii Europene

               C 302/3

         DECIZIA COMITETULUI EUROPEAN PENTRU RISC SISTEMIC
   din 21 septembrie 2011
   privind furnizarea și colectarea de informații în vederea supravegherii macroprudențiale a sistemului financiar în cadrul Uniunii
   (CERS/2011/6)
   2011/C 302/04
   CONSILIUL GENERAL AL COMITETULUI EUROPEAN PENTRU RISC SISTEMIC,
   având în vedere Regulamentul (UE) nr. 1092/2010 al Parlamentului European și al Consiliului din 24 noiembrie 2010 privind supravegherea macroprudențială la nivelul Uniunii Europene a sistemului financiar și de înființare a unui Comitet european pentru risc sistemic (1), în special articolul 3 alineatul (2), articolul 4 alineatul (2), articolul 8 alineatul (2) și articolul 15,
   având în vedere Regulamentul (UE) nr. 1096/2010 al Consiliului din 17 noiembrie 2010 privind acordarea unor competențe specifice Băncii Centrale Europene referitoare la funcționarea Comitetului european pentru risc sistemic (2), în special articolul 2 litera (b), articolul 5 și articolul 6 alineatul (4),
   având în vedere Decizia CERS/2011/1 a Comitetului european pentru risc sistemic din 20 ianuarie 2011 de adoptare a Regulamentului de procedură al Comitetului european pentru risc sistemic (3), în special articolul 28 alineatul (1),
   întrucât:

               (1)

               Articolul 3 alineatul (2) din Regulamentul (UE) nr. 1092/2010 prevede că Comitetul european pentru risc sistemic (CERS) trebuie să determine și/sau să colecteze, precum și să analizeze toate informațiile relevante și necesare în vederea supravegherii macroprudențiale a sistemului financiar în cadrul Uniunii, pentru a contribui la prevenirea sau diminuarea riscurilor sistemice pentru stabilitatea financiară a Uniunii generate de evoluții din sistemul financiar, luând în considerare evoluțiile macroeconomice, astfel încât să se evite perioadele de dificultăți financiare generalizate.

               (2)

               Articolul 15 alineatul (2) din Regulamentul (UE) nr. 1092/2010 prevede că Autoritățile europene de supraveghere (AES), Sistemul European al Băncilor Centrale (SEBC), Comisia Europeană, autoritățile naționale de supraveghere (ANS) și autoritățile naționale din domeniul statisticii trebuie să coopereze îndeaproape cu CERS și să îi furnizeze toate informațiile necesare pentru îndeplinirea atribuțiilor acestuia în conformitate cu legislația Uniunii.

               (3)

               În temeiul articolului 15 alineatul (3) din Regulamentul (UE) nr. 1092/2010, CERS poate solicita informații din partea AES, de regulă într-o formă sintetică sau agregată, astfel încât instituțiile financiare individuale să nu poată fi identificate.

               (4)

               Considerentul 10 al Regulamentului (UE) nr. 1096/2010 prevede că „ar trebui să se încredințeze BCE sarcina de a oferi sprijin statistic CERS”, conform considerentului 9 al aceluiași regulament.

               (5)

               Prezenta decizie nu aduce atingere dreptului BCE de a utiliza în scopuri proprii informațiile pe care le colectează în temeiul Regulamentului (CE) nr. 2533/98 al Consiliului din 23 noiembrie 1998 privind colectarea informațiilor statistice de către Banca Centrală Europeană (4).

               (6)

               Conținutul informațiilor agregate necesare pe termen scurt pentru activitatea CERS a fost definit în cooperare cu BCE și cu AES, în temeiul unui raport comun,

         ADOPTĂ PREZENTA DECIZIE:
   Articolul 1
   Domeniul de aplicare
   Prezenta decizie stabilește informațiile agregate de care CERS are nevoie pentru desfășurarea atribuțiilor sale și prevede normele detaliate pentru furnizarea și colectarea acestor informații.
   Articolul 2
   Furnizarea periodică de informații agregate
   (1)   Informațiile agregate de care CERS are nevoie pentru desfășurarea atribuțiilor sale sunt furnizate periodic conform prevederilor din anexele I și II.
   (2)   Informațiile agregate prevăzute în anexa I sunt furnizate de BCE.
   (3)   Informațiile agregate prevăzute în anexa II sunt furnizate de AES relevante.
   (4)   Secretariatul CERS:

               (a)

               stabilește, atunci când este necesar, specificațiile tehnice privind informațiile menționate la alineatul (1), după consultarea BCE și/sau a AES, după caz; și

               (b)

               colectează informațiile menționate la alineatul (1) și cooperează în mod corespunzător cu BCE și cu AES.

         Articolul 3
   Furnizarea ad-hoc de informații agregate
   Procedurile pe care secretariatul CERS le urmează pentru a efectua solicitări ad-hoc de informații agregate sunt prevăzute în anexa III.
   Articolul 4
   Intrarea în vigoare
   Prezenta decizie intră în vigoare la 15 octombrie 2011.

      Adoptată la Frankfurt pe Main, 21 septembrie 2011.

            Președintele CERS

         Jean-Claude TRICHET

      (1)  JO L 331, 15.12.2010, p. 1.

      (2)  JO L 331, 15.12.2010, p. 162.

      (3)  JO C 58, 24.2.2011, p. 4.

      (4)  JO L 318, 27.11.1998, p. 8.

      ANEXA I

         Furnizarea periodică de informații agregate de către Banca Centrală Europeană

      Banca Centrală Europeană (BCE) raportează seturi de date, publicate și nepublicate, în domeniul statisticii monetare și financiare, pentru statele membre a căror monedă este euro, seturi care sunt reglementate de actele normative prevăzute mai jos în ceea ce privește conținutul, frecvența și termenul de raportare sau astfel cum se stabilește prin practica obișnuită. În măsura în care sunt furnizate în mod voluntar, cu aprobarea băncilor centrale naționale relevante, date privind statele membre a căror monedă nu este euro, BCE raportează și aceste date.

                  1.

                  Date de bilanț ale instituțiilor financiare monetare (IFM), astfel cum sunt definite în Regulamentul BCE/2008/32 din 19 decembrie 2008 privind bilanțul sectorului instituții financiare monetare (reformare) (1).

                  2.

                  Statistici privind ratele dobânzilor practicate de IFM, astfel cum sunt definite în Regulamentul BCE/2001/18 din 20 decembrie 2001 privind statisticile referitoare la ratele dobânzilor practicate de instituțiile financiare monetare pentru depozitele constituite de gospodării și societăți nefinanciare și creditele acordate acestora (2).

                  3.

                  Statistici privind fondurile de investiții, astfel cum sunt definite în Regulamentul BCE/2007/8 din 27 iulie 2007 privind statisticile referitoare la activele și pasivele fondurilor de investiții (3).

                  4.

                  Statistici privind securitizarea, astfel cum sunt definite în Regulamentul BCE/2008/30 din 19 decembrie 2008 privind statisticile referitoare la activele și pasivele societăților vehicul investițional angajate în operațiuni de securitizare (4).

                  5.

                  Statistici monetare selecționate și statistici selecționate privind instituțiile și piețele financiare, astfel cum sunt definite în Orientarea BCE/2007/9 din 1 august 2007 privind statistica monetară și statistica privind instituțiile și piețele financiare (reformare) (5).

                  6.

                  Date bancare consolidate, astfel cum sunt aprobate de Consiliul guvernatorilor și de Consiliul general ale BCE, care cuprind date agregate privind bilanțul, contul de profit și pierdere și solvabilitatea grupurilor bancare.

         (1)  JO L 15, 20.1.2009, p. 14.

         (2)  JO L 10, 12.1.2002, p. 24.

         (3)  JO L 211, 14.8.2007, p. 8.

         (4)  JO L 15, 20.1.2009, p. 1.

         (5)  JO L 341, 27.12.2007, p. 1.

      ANEXA II

         Furnizarea periodică de informații agregate de către Autoritățile europene de supraveghere

         REGULĂ GENERALĂ

      Informațiile agregate furnizate de Autoritățile europene de supraveghere (AES) cuprind date privind cel puțin trei persoane juridice, dintre care niciuna nu reprezintă 85 % sau mai mult din piața relevantă (națională, a Uniunii sau regională). Cu toate acestea, dacă, pe lângă informațiile agregate, sunt prevăzuți indicatori de dispersie, informațiile agregate cuprind date privind cel puțin cinci persoane juridice, în cazul datelor accesibile publicului, și date privind cel puțin șase persoane juridice, atunci când este necesară protejarea datelor confidențiale privind societățile.
      A.   Autoritatea bancară europeană (ABE)

      ABE raportează următoarele seturi de date pentru un segment de grupuri bancare mari, astfel cum este definit între CERS și ABE:
      A1.   Set de date: date trimestriale din formularele de raportare COREP și FINREP
          (1)

      În măsura în care informațiile relevante au fost colectate în cooperare cu autoritățile naționale de supraveghere (ANS), ABE transmite CERS datele necesare în vederea calculării indicatorilor menționați mai jos, care sunt furnizați și de ABE, precum și corelațiile dintre indicatori și următorii indicatori de dispersie: minimul, prima cuartilă (cuartila inferioară) și a treia cuartilă (cuartila superioară), mediana, media, maximul. ABE trebuie să transmită aceste informații trimestrial, în termen de cinci zile lucrătoare de la primirea de către ABE a datelor din partea ANS, care are loc în termen de 90 de zile de la data de referință. Data pentru prima transmitere a informațiilor va fi stabilită de CERS și de ABE de comun acord. De asemenea, trebuie transmise cu maximă diligență posibilă, dacă sunt disponibile, date anterioare coerente pentru cinci până la opt trimestre anterioare.
      Următorii indicatori trebuie furnizați:

                  (a)

                  indicatori privind solvabilitatea:
                  rata fondurilor proprii de nivel 1; rata capitalului total; rata fondurilor proprii de nivel 1 (excluzând instrumentele hibride); cerințele de capital pentru riscul de credit în raport cu cerințele totale de capital; cerințele de capital conform abordării standardizate în raport cu cerințele totale de capital; cerințele de capital pentru pozițiile din securitizare în raport cu cerințele totale de capital; cerințele de capital conform abordării bazate pe ratinguri interne în raport cu cerințele totale de capital; cerințele de capital pentru riscul de piață în raport cu cerințele totale de capital; cerințele de capital pentru riscul operațional în raport cu cerințele totale de capital; cerințele de capital pentru riscul de decontare/livrare în raport cu cerințele totale de capital; alte cerințe de capital în raport cu cerințele totale de capital;

                  (b)

                  indicatori privind riscul de credit și calitatea activelor:
                  credite restante (> 90 de zile) raportate la totalul creditelor și al avansurilor; credite depreciate raportate la valoarea totală a creditelor; rata de acoperire (provizioane specifice pentru credite, raportate la valoarea totală brută a creditelor depreciate); credite și titluri de creanță restante (> 90 de zile) raportate la valoarea totală a creditelor și a titlurilor de creanță; rata de acoperire (provizioane specifice pentru credite și titluri de creanță, raportate la valoarea totală brută a creditelor și a titlurilor de creanță depreciate); rata de acoperire (toate provizioanele pentru credite și titluri de creanță, raportate la valoarea totală brută a creditelor și a titlurilor de creanță depreciate); active financiare depreciate raportate la totalul activelor; titluri de creanță depreciate raportate la totalul titlurilor de creanță; deprecieri acumulate pentru activele financiare, raportate la valoarea totală (brută) a activelor;

                  (c)

                  indicatori privind riscurile de rentabilitate:
                  rentabilitatea capitalurilor proprii; rentabilitatea capitalului de reglementare; raportul cheltuieli/venituri; rentabilitatea activelor; venituri nete din dobânzi raportate la veniturile totale din exploatare; venituri nete din taxe și comisioane raportate la veniturile totale din exploatare; venituri din dividende raportate la veniturile totale din exploatare; profituri (pierderi) nete realizate din activele și pasivele financiare neevaluate la valoare justă prin profit și pierdere, raportate la veniturile totale din exploatare; profituri nete din activele și pasivele financiare deținute în vederea tranzacționării, raportate la veniturile totale din exploatare; profituri nete din activele și pasivele financiare desemnate la valoarea justă prin profit sau pierdere, raportate la veniturile totale din exploatare; alte venituri nete din exploatare raportate la veniturile totale din exploatare; venituri nete raportate la veniturile totale din exploatare; deprecierea activelor financiare, raportată la veniturile totale din exploatare;

                  (d)

                  structura bilanțului:
                  raportul credite-depozite; depozitele clienților raportate la totalul pasivului; efectul de levier [fonduri proprii de nivel 1 raportate la (totalul activelor – imobilizări necorporale)]; titluri de creanță raportate la totalul pasivelor; depozite de la instituții de credit raportate la totalul pasivelor; capitaluri proprii raportate la totalul pasivelor și al capitalurilor proprii; numerar și active deținute în vederea tranzacționării raportate la totalul activelor; numerar, active deținute în vederea tranzacționării și active disponibile pentru vânzare raportate la totalul activelor; active financiare deținute în vederea tranzacționării raportate la totalul activelor; pasive financiare deținute în vederea tranzacționării raportate la totalul pasivelor și al capitalurilor proprii; credite și avansuri (excluzând portofoliul de tranzacționare) raportate la totalul activelor; raportul datorii-capitaluri proprii; elemente extrabilanțiere raportate la totalul activelor;

                  (e)

                  rate de creștere (%) pe an:
                  total active; total credite; total depozite făcute de clienți; total venituri din exploatare; deprecierile activelor financiare; credite și titluri de creanță restante (> 90 de zile); total brut credite și titluri de creanță depreciate; active ponderate în funcție de risc.

            A2.   Set de date: date trimestriale privind lichiditatea

      ABE transmite CERS datele necesare în vederea calculării indicatorilor menționați mai jos, care sunt furnizați și de ABE, precum și următorii indicatori de dispersie: minimul, prima cuartilă (cuartila inferioară) și a treia cuartilă (cuartila superioară), mediana, media, maximul. Aceste informații se transmit trimestrial, în termen de cinci zile lucrătoare de la primirea de către ABE a datelor de la ANS, care are loc în termen de 90 de zile de la data de referință. Informațiile din prima transmitere se referă la jumătatea anului 2013, în funcție de modificările finale ale dispozițiilor privind raportarea, prevăzute de Directiva 2006/48/CE a Parlamentului European și a Consiliului din 14 iunie 2006 privind inițierea și exercitarea activității instituțiilor de credit (reformare) (2) și de Directiva 2006/49/CE a Parlamentului European și a Consiliului din 14 iunie 2006 privind rata de adecvare a capitalului întreprinderilor de investiții și al instituțiilor de credit (reformare) (3). Data pentru prima transmitere a informațiilor va fi stabilită de CERS și de ABE. Nu se solicită transmiterea informațiilor istorice.
      Următorii indicatori trebuie furnizați: substituenți pe baza datelor disponibile pentru rata de acoperire a lichidității și pentru indicatorul de finanțare stabilă netă.
      A3.   Set de date: date trimestriale din formularele comune elaborate de ABE pentru raportarea expunerilor mari
          (4)

      În măsura în care informațiile relevante au fost colectate în cooperare cu ANS, ABE transmite CERS datele necesare în vederea calculării indicatorilor enumerați mai jos, precum și indicatorii de dispersie conveniți de CERS și de ABE. Aceste informații se transmit trimestrial, în termen de cinci zile lucrătoare de la primirea datelor din partea ANS, care are loc în termen de 90 de zile de la data de referință. Informațiile din prima transmitere fac referire la sfârșitul lunii decembrie 2011. Data pentru prima transmitere a informațiilor va fi convenită de CERS și de ABE. Nu se solicită transmiterea informațiilor istorice.
      Următorii indicatori trebuie furnizați: numărul expunerilor mari ale grupurilor bancare mari din Uniune; valoarea expunerilor mari defalcate pe stat membru și pe sector al contrapărții (administrație publică; alte grupuri bancare mari din Uniune; alte bănci, alți intermediari financiari; societăți nefinanciare; retail); valoare (expunere anterior diminuării riscului de credit) a expunerilor mari ale grupurilor bancare mari din Uniune defalcată pe instrumente (active; instrumente financiare derivate; instrumente extrabilanțiere; expunere indirectă) și procentul din fondurile proprii; valoare (expunere ulterior diminuării riscului de credit, din care portofoliu bancar) a expunerilor mari ale grupurilor bancare mari din Uniune și procentul din fondurile proprii.
      B.   Autoritatea europeană pentru asigurări și pensii ocupaționale (AEAPO)

      AEAPO raportează următoarele seturi de date. Setul de date B1 se referă la societățile de asigurare mari din Uniune, astfel cum sunt identificate de AEAPO. Setul de date B2 se referă la toate societățile de asigurare din Uniune, aceste date agregate fiind colectate pe bază individuală.
      B1.   Set de date: raportare anuală accelerată

      În măsura în care informațiile relevante au fost colectate în cooperare cu AES și în conformitate cu regula generală privind informațiile agregate, AEAPO transmite CERS datele necesare în vederea calculării indicatorilor enumerați mai jos, care sunt furnizați și de AEAPO, fie sub formă de sume totale, fie sub forma următorilor indicatori de dispersie: medie neponderată, medie ponderată în funcție de prime brute, mediana, prima cuartilă, a treia cuartilă, minimul, maximul. Informațiile se transmit anual, în aproximativ 80 de zile calendaristice după anul de referință. Data pentru prima transmitere a informațiilor va fi stabilită de comun acord de CERS și AEAPO.
      Următorii indicatori trebuie furnizați:

                  (a)

                  valori totale (sumă):

                              (i)

                              totalul activității de asigurări (de viață și generale): prime brute subscrise; prime nete încasate; daune nete survenite; cheltuieli nete de exploatare; capital de solvabilitate disponibil; capital de solvabilitate impus;

                              (ii)

                              activități de asigurări generale: prime brute subscrise, cu defalcare pe sectoare de activitate (asigurare contra accidentelor și asigurare de sănătate; asigurare a autovehiculelor; asigurare a autovehiculelor, răspundere civilă față de terți; alte servicii de asigurare a autovehiculelor; asigurare maritimă, aeriană și de transport; asigurare a bunurilor contra incendiilor și altor daune; asigurare de răspundere civilă generală; asigurare a creditelor și a garanțiilor; alte asigurări generale); prime nete încasate; daune nete survenite; cheltuieli nete de exploatare; capital de solvabilitate disponibil; capital de solvabilitate impus;

                              (iii)

                              activități de asigurări de viață: prime brute subscrise cu defalcare pe sectoare de activitate (asigurare de viață legată de fonduri de investiții; asigurare de viață nelegată de fonduri de investiții; asigurare a operațiunilor de capitalizare; asigurări de pensii colective; alte servicii de asigurare de viață); prime nete încasate; daune nete survenite; cheltuieli nete de exploatare; capital de solvabilitate disponibil; capital de solvabilitate impus;

                  (b)

                  indicatori de dispersie:

                              (i)

                              totalul activității de asigurări (de viață și generale): rata de creștere a primelor brute subscrise; rentabilitatea capitalurilor proprii; rentabilitatea activelor; rată de solvabilitate;

                              (ii)

                              activități de asigurări generale: rata de creștere a primelor brute subscrise defalcate pe sectoare de activitate (asigurare contra accidentelor și asigurare de sănătate; asigurare a autovehiculelor; asigurare a autovehiculelor, răspundere civilă față de terți; alte servicii de asigurare a autovehiculelor; asigurare maritimă, aeriană și de transport; asigurare a bunurilor contra incendiilor și altor daune; asigurare de răspundere civilă generală; asigurare a creditelor și a garanțiilor; alte asigurări generale); rata pierderilor; rata cheltuielilor; rată combinată; rentabilitatea capitalurilor proprii; rentabilitatea activelor; rată de solvabilitate;

                              (iii)

                              activități de asigurări de viață: rata de creștere a primelor brute subscrise defalcate pe sectoare de activitate (asigurare de viață legată de fonduri de investiții; asigurare de viață nelegată de fonduri de investiții; asigurare a operațiunilor de capitalizare; asigurări de pensii colective; alte servicii de asigurare de viață); rentabilitatea capitalurilor proprii; rentabilitatea activelor; rată de solvabilitate.

            B2.   Set de date: raportare periodică anuală

      În măsura în care informațiile relevante au fost colectate în cooperare cu ANS și în conformitate cu regula generală privind informațiile agregate, AEAPO transmite CERS datele necesare în vederea calculării indicatorilor enumerați mai jos, care sunt furnizați și de AEAPO, fie sub formă de sume totale, fie sub forma următorilor indicatori de dispersie: medie neponderată, medie ponderată în funcție de prime brute, ponderile totale ale societăților de asigurare mari din Uniune, mediana, prima cuartilă, a treia cuartilă, minimul, maximul. Aceste informații se transmit anual, în aproximativ 270 de zile calendaristice după anul de referință. Data pentru prima transmitere a datelor va fi convenită de CERS și de AEAPO. Seriile istorice sunt furnizate începând din anul 2003.
      Următorii indicatori trebuie furnizați:

                  (a)

                  totalul activității de asigurări (de viață și generale): prime brute subscrise; prime nete încasate; daune nete survenite; cheltuieli nete de exploatare; capital de solvabilitate disponibil; capital de solvabilitate impus;

                  (b)

                  activități de asigurări generale: prime brute subscrise, defalcate pe sectoare de activitate (asigurare contra accidentelor și asigurare de sănătate; asigurare a autovehiculelor; asigurare a autovehiculelor, răspundere civilă față de terți; alte servicii de asigurare a autovehiculelor; asigurare maritimă, aeriană și de transport; asigurare a bunurilor contra incendiilor și altor daune; asigurare de răspundere civilă generală; asigurare a creditelor și a garanțiilor; alte asigurări generale); prime nete încasate; daune nete survenite; cheltuieli nete de exploatare; capital de solvabilitate disponibil; capital de solvabilitate impus;

                  (c)

                  activități de asigurări de viață: prime brute subscrise, defalcate pe sectoare de activitate (asigurare de viață legată de fonduri de investiții; asigurare de viață nelegată de fonduri de investiții; asigurare a operațiunilor de capitalizare; asigurări de pensii colective; alte servicii de asigurare de viață); prime nete încasate; daune nete survenite; cheltuieli nete de exploatare; capital de solvabilitate disponibil; capital de solvabilitate impus.

            C.   Autoritatea europeană pentru valori mobiliare și piețe (AEVMP)

      AEVMP furnizează următoarele seturi de date:
      C1.   Set de date: baza de date constituită conform Directivei privind piețele instrumentelor financiare
          (5)

      AEVMP transmite CERS datele, colectate în cooperare cu ANS, necesare în vederea calculării indicatorilor enumerați mai jos, care sunt furnizați și de AEVMP. Aceste informații se transmit trimestrial, la cinci zile după perioada de referință. Data pentru prima transmitere a informațiilor va fi convenită de CERS și de AEVMP. Informațiile istorice sunt furnizate începând cu luna noiembrie 2007.
      Următorii indicatori trebuie furnizați: numele și desemnarea statului membru al autorității competente care a autorizat internalizatorii sistematici; numele și desemnarea statului membru al autorității competente care a autorizat sistemele multilaterale de tranzacționare; numele și desemnarea statului membru al autorității competente care a autorizat piața reglementată; numele și desemnarea statului membru al autorității competente care a autorizat casele de compensare ale contrapărților centrale.
      C2.   Set de date: baza de date a sistemului de referință

      AEVMP transmite CERS datele colectate în cooperare cu ANS, necesare în vederea calculării indicatorilor enumerați mai jos, care sunt furnizați și de AEVMP, precum și indicatorii de dispersie conveniți de CERS și de AEVMP. Aceste informații se transmit trimestrial, la cinci zile după perioada de referință. Data pentru prima transmitere a informațiilor va fi convenită de CERS și de AEVMP. Informațiile istorice sunt furnizate începând cu luna iunie 2009.
      Următorii indicatori trebuie furnizați: defalcarea instrumentelor financiare admise spre tranzacționare pe piețe din Spațiul Economic European al căror cod de clasificare a instrumentelor financiare este „ES” (acțiuni comune/ordinare); numărul de instrumente defalcate pe stat membru; numărul de instrumente admise defalcate pe piață; numărul de instrumente noi emise, defalcate pe piață; numărul de instrumente noi emise, defalcate pe stat membru.

         (1)  Formularele COREP și FINREP, aflate în vigoare la data raportării, astfel cum sunt elaborate sub forma orientărilor ABE publicate pe website-ul ABE, http://www.eba.europa.eu, sau, după caz, sub forma standardelor tehnice elaborate de ABE și adoptate de Comisie în temeiul articolului 74 alineatul (2) din Directiva 2006/48/CE a Parlamentului European și a Consiliului din 14 iunie 2006 privind inițierea și exercitarea activității instituțiilor de credit (JO L 177, 30.6.2006, p. 1).

         (2)  JO L 177, 30.6.2006, p. 1.

         (3)  JO L 177, 30.6.2006, p. 201.

         (4)  Formularele privind expunerile mari, aflate în vigoare la data raportării, astfel cum sunt elaborate sub forma orientărilor ABE publicate pe website-ul ABE, http://www.eba.europa.eu, sau, după caz, sub forma standardelor tehnice (parte a cadrului COREP) elaborate de ABE și adoptate de Comisie în temeiul articolului 110 din Directiva 2006/48/CE.

         (5)  Directiva 2004/39/CE a Parlamentului European și a Consiliului din 21 aprilie 2004 privind piețele instrumentelor financiare, de modificare a Directivelor 85/611/CEE și 93/6/CEE ale Consiliului și a Directivei 2000/12/CE a Parlamentului European și a Consiliului și de abrogare a Directivei 93/22/CEE a Consiliului (JO L 145, 30.4.2004, p. 1).

      ANEXA III

         Solicitări ad-hoc de informații agregate din partea CERS

      A.   CONSIDERAȚII GENERALE

      1.   Stabilirea necesității efectuării unei anchete ad-hoc

      1.1.   Comitetul european pentru risc sistemic (CERS) poate solicita să-i fie furnizate informații agregate în mod ad-hoc. Aceste solicitări ad-hoc de informații din partea CERS pot fi adresate: (a) prin furnizarea informațiilor disponibile deja de la Sistemul European al Băncilor Centrale (SEBC), de la Autoritățile europene de supraveghere (AES), de la furnizorii comerciali de date sau din bazele de date ale organizațiilor internaționale, de exemplu Banca Reglementelor Internaționale (BRI); sau (b) prin efectuarea unei anchete ad-hoc.
      1.2.   Având în vedere considerațiile de mai sus, solicitările ad-hoc inițiale pentru furnizarea de informații agregate adresate de structurile CERS vor determina în general mai întâi o etapă de investigare, care are drept obiectiv să identifice necesitatea efectuării unei anchete ad-hoc. În cursul etapei de investigare se va aprecia în special ce date cantitative și calitative sunt deja disponibile și măsura în care acestea corespund scopului avut în vedere. În cazul în care datele disponibile nu corespund scopului avut în vedere și intervine necesitatea de a colecta date de la agenții raportori prin intermediul unei anchete ad-hoc, în etapa de investigare se pot identifica deja unitățile de observare statistică relevante, cu obligații de raportare, precum și implicațiile extinse în materie de costuri care există pentru agenții raportori în contextul efectuării unei anchete ad-hoc. Rezultatul investigării poate implica adoptarea unei decizii de către Consiliul general al CERS privind colectarea de informații agregate prin intermediul unei anchete ad-hoc.
      1.3.   Datorită interesului lor comun privind un subiect specific, CERS și una sau mai multe AES pot conveni să inițieze o anchetă ad-hoc comună, situație în care nu este necesară o etapă de investigare.
      2.   Tipuri de anchete ad-hoc

      2.1.   Se pot utiliza două tipuri de anchete ad-hoc:

                  (a)

                  Anchetele de tipul 1 vizează aspecte specifice, de exemplu evaluarea adecvată a expunerilor, și, în general, au drept scop să furnizeze defalcări mai detaliate în cadrul exercițiilor de colectare periodică de date, de exemplu poziții „din care”. Anchetele de tipul 1 se pot referi și la seturi de date care determină colectarea (obișnuită) de date într-un context diferit sau de către organizații diferite, precum Fondul Monetar Internațional sau BRI, și pentru care există deja un cadrul metodologic stabilit;

                  (b)

                  Anchetele de tipul 2 se referă la fenomene care nu au fost analizate anterior, pentru care nu s-a stabilit nicio metodologie și cu privire la care nu se efectuează colectări periodice de date. Anchetele de tipul 2 sunt în mod considerabil mai laborioase decât anchetele de tipul 1 și pot să nu aibă niciun nivel de referință. Informațiile obținute din anchetele de tipul 2 pot fi mai dificil de interpretat. Necesitatea de a identifica agenții raportori relevanți și de a stabili un cadru metodologic poate implica faptul că este necesară o perioadă considerabilă de timp până la colectarea informațiilor.

            2.2.   În vederea deciderii necesității unei anchete ad-hoc, Consiliul general al CERS va fi informat și va lua în considerare costurile probabile pe care aceasta le implică și calendarul pentru derularea unei astfel de anchete.
      B.   PRINCIPIILE ȘI PROCEDURA PENTRU TRATAREA SOLICITĂRILOR AD-HOC

      3.   Principii

      Secretariatul CERS, Banca Centrală Europeană (BCE) și AES (denumite în continuare „părțile”) vor adopta următoarele principii atunci când răspund solicitărilor ad-hoc de informații ale CERS:

                  (a)

                  urmează etape procedurale convenite, care trebuie aplicate în mod transparent;

                  (b)

                  evită interacțiunea excesivă cu agenții raportori;

                  (c)

                  utilizează în mod optim informațiile existente pentru diferite scopuri analitice și operaționale, respectând în același timp constrângerile legale și garanțiile de confidențialitate necesare;

                  (d)

                  utilizează cât de mult posibil metodologiile și colectările de date existente, în măsura posibilului, armonizate;

                  (e)

                  dezvoltă cele mai bune practici pentru anchetele ad-hoc, prin introducerea unor mecanisme de feedback și prin schimbul de informații privind metodologiile între toate părților implicate.

            4.   Procedură

      4.1.   Etapa de investigare

                  4.1.1.

                  Structurile CERS transmit solicitările lor inițiale privind colectarea ad-hoc de informații agregate către secretariatul CERS, care ulterior organizează etapa de investigare cu susținerea BCE, prin efectuarea acțiunilor prezentate mai jos. Solicitarea inițială de informații este transformată în cerințe efective de prezentare de date, iar disponibilitatea și calitatea informațiilor relevante sunt evaluate în cadrul organizațiilor corespunzătoare. AES și Comitetul comun al AES sunt informate de contextul solicitării ad-hoc inițiale și sunt invitate să coopereze cu BCE în evaluarea informațiilor disponibile, pentru a utiliza în mod optim informațiile colectate anterior și pentru a evita creșterea sarcinii de raportare. În etapa de investigare se poate, de asemenea, face apel la SEBC, inclusiv la Comitetul de statistică al SEBC (STC), la Comitetul de stabilitate financiară al SEBC (CSF), sau la alte surse din cadrul Sistemului Statistic European, la furnizorii comerciali de date și la organizațiile internaționale, de exemplu BRI.

                  4.1.2.

                  În cazul în care, ca urmare a etapei de investigare: (a) datele care corespund scopului avut în vedere sau substituenții acceptabili sunt disponibili și sunt de calitate corespunzătoare și (b) se obține permisiunea titularului în vederea utilizării datelor care nu sunt în întregime disponibile în domeniul public, aceste date sunt furnizate prin intermediul secretariatului CERS către structura CERS relevantă care solicită informația, împreună cu evaluarea necesară a calității și informațiile privind costul datelor obținute din surse comerciale.

                  4.1.3.

                  În alte cazuri, în special în cele în care apar oricare dintre următoarele aspecte: (a) substituenții sunt disponibili, dar sunt de o calitate necunoscută sau insuficientă; (b) nu sunt disponibile date și substituenți; (c) nu se obține permisiunea de a utiliza date care nu sunt în întregime disponibile în domeniul public, BCE transmite CERS rezultatul evaluării privind disponibilitatea informațiilor și propune posibile surse și metodologii pentru o anchetă ad-hoc, care include: (i) categoriile și numărul agenților raportori; (ii) canale de raportare, de exemplu, STC, CSF sau AES, (iii) estimarea aproximativă a costurilor și a calendarului; (iv) dificultățile anticipate.

            4.2.   Etapa de colectare a datelor

                  4.2.1.

                  După primirea rezultatelor investigării, secretariatul CERS prezintă spre aprobarea Consiliului general al CERS, prin intermediul Comitetului director al CERS, o propunere privind acțiuni de monitorizare, împreună cu o evaluare aproximativă a avantajelor și a costurilor. Consiliul general al CERS decide dacă este cazul să se efectueze o anchetă ad-hoc, care poate necesita implicarea agenților raportori. Decizia Consiliului general poate determina în special: (a) gradul de detaliu al informațiilor necesare la nivel instituțional și de rubrică, (b) regimul de confidențialitate care trebuie aplicat, în special persoanele care sunt autorizate să acceseze anumite date și modul în care datele vor fi păstrate și transmise, (c) limitele de timp pentru furnizarea informațiilor.

                  4.2.2.

                  În cazul în care o AES efectuează o anchetă ad-hoc, Secretariatul CERS contactează AES relevantă și Comitetul comun. Datele pot fi transmise prin intermediul BCE, în deplină conformitate cu articolul 8 din Regulamentul (UE) nr. 1092/2010 al Parlamentului European și al Consiliului din 24 noiembrie 2010 privind supravegherea macroprudențială la nivelul Uniunii Europene a sistemului financiar și de înființare a unui Comitet European pentru risc sistemic (1).

                  4.2.3.

                  În cazul în care SEBC efectuează o anchetă ad-hoc, secretariatul CERS contactează BCE, care ulterior inițiază contact cu potențiali agenți raportori prin intermediul comitetelor SEBC corespunzătoare, cu respectarea constrângerilor de confidențialitate aplicabile.

                  4.2.4.

                  În urma finalizării fiecărei anchete ad-hoc, părțile vor efectua un schimb de informații privind punerea în aplicare a anchetei, în special privind metodologiile aplicate și verificările privind calitatea, precum și cu privire la orice dificultate întâmpinată, în vederea îmbunătățirii eficacității și a eficienței anchetelor viitoare.

         (1)  JO L 331, 15.12.2010, p. 1.


title: Decizia Băncii Centrale Europene din 7 noiembrie 2003 privind administrarea operațiunilor de împrumut și creditare încheiate de Comunitatea Europeană în cadrul mecanismului de asistență financiară pe termen mediu (BCE/2003/14)

text:
Anunţ juridic important

|

32003D0014(01)

Jurnalul Oficial L 297 , 15/11/2003 p. 0035 - 0036 ediţie specială în limba cehă capitol 10 volum 003 p. 318  - 319 ediţie specială în limba estonă capitol 10 volum 003 p. 318  - 319 ediţie specială în limba maghiară capitol 10 volum 003 p. 318  - 319 ediţie specială în limba lituaniană capitol 10 volum 003 p. 318  - 319 LV.ES capitol 10 volum 003 p. 318  - 319 MT.ES capitol 10 volum 003 p. 318  - 319 PL.ES capitol 10 volum 003 p. 318  - 319 SK.ES capitol 10 volum 003 p. 318  - 319 ediţie specială în limba slovenă capitol 10 volum 003 p. 318  - 319

		20031107Decizia Băncii Centrale Europenedin 7 noiembrie 2003privind administrarea operațiunilor de împrumut și creditare încheiate de Comunitatea Europeană în cadrul mecanismului de asistență financiară pe termen mediu(BCE/2003/14)(2003/797/CE)CONSILIUL GENERAL AL BĂNCII CENTRALE EUROPENE,având în vedere Tratatul de instituire a Comunității Europene, în special articolul 119 și articolul 123 alineatul (2),având în vedere statutul Sistemului European al Băncilor Centrale și al Băncii Centrale Europene, în special articolul 21.2, articolul 44 și articolul 47.1 prima liniuță,având în vedere Regulamentul (CE) nr. 332/2002 al Consiliului din 18 februarie 2002 de înființare a unui mecanism de asistență financiară pe termen mediu pentru balanțele de plăți ale statelor membre [1], în special articolul 9,întrucât,(1) În conformitate cu articolul 123 alineatul (2) din tratat și cu articolul 44 primul alineat din statut și în temeiul articolului 1 alineatul (1) din Decizia BCE/1998/NP2 din 23 iunie 1998 privind îndeplinirea de către Banca Centrală Europeană a anumitor atribuții preluate de la Institutul Monetar European, Banca Centrală Europeană (BCE) a preluat atribuțiile Institutului Monetar European (IME) menționate la articolul 117 alineatul (2) a cincea liniuță din tratat, la articolul 4.1 a cincea liniuță și la articolul 6.1 a treia liniuță din statutul IME până cel târziu în ziua precedentă primei zile a celei de-a treia etape a Uniunii economice și monetare (a treia etapă).(2) În temeiul Deciziei BCE/1998/NP15 din 1 decembrie 1998 privind îndeplinirea de către BCE a anumitor funcții legate de asistența financiară pe termen mediu pentru balanțele de plăți ale statelor membre [2], Decizia IME nr. 8/95 din 2 mai 1995 privind administrarea operațiunilor de împrumut și creditare efectuate de Comunitatea Europeană în cadrul mecanismului de asistență financiară pe termen mediu a rămas în vigoare și a continuat să se aplice din prima zi a celei de-a treia etape.(3) Funcțiile menționate în al doilea motiv au fost îndeplinite în temeiul articolului 11 din Regulamentul (CEE) nr. 1969/88 al Consiliului din 24 iunie 1988 privind înființarea unui mecanism unic de acordare a asistenței financiare pe termen mediu pentru balanțele de plăți ale statelor membre [3].(4) Regulamentul (CE) nr. 332/2002, intrat în vigoare la 24 februarie 2002, a abrogat Regulamentul (CEE) nr. 1969/88.(5) În conformitate cu articolul 9 din Regulamentul (CE) nr. 332/2002, BCE trebuie să adopte măsurile necesare pentru administrarea împrumuturilor acordate în cadrul mecanismului de asistență financiară pe termen mediu instituit de respectivul regulament.(6) Prezenta decizie de punere în aplicare a articolului 9 din Regulamentul (CE) nr. 332/2002 abrogă Decizia BCE/1998/NP15. Având în vedere faptul că nici celelalte sarcini și decizii ale IME menționate în Decizia BCE/1998/NP2 nu mai sunt în vigoare sau aplicabile în a treia etapă, Decizia BCE/1998/NP2 poate fi, de asemenea, abrogată, în interesul clarității,ADOPTĂ PREZENTA DECIZIE:Articolul 1BCE îndeplinește atribuțiile prevăzute la articolul 9 din Regulamentul (CE) nr. 332/2002 în modul descris în articolele 2 – 8 din prezenta decizie.Articolul 2Plățile legate de operațiunile de împrumut și creditare ale Comunității Europene se efectuează prin intermediul conturilor pe care BCE le deschide în numele BCE.Articolul 3(1) Fondurile primite de BCE în contul Comunității Europene, în cadrul împrumuturilor contractate de aceasta din urmă, sunt transferate la aceeași dată a valutei în contul specificat de banca centrală națională a statului membru beneficiar al împrumutului corespunzător.(2) Fondurile primite de BCE de la statul membru beneficiar al împrumutului în contul Comunității Europene cu titlu de plată a dobânzilor sau de rambursare a creditului principal sunt transferate la aceeași dată a valutei în conturile specificate de creditori în cadrul împrumuturilor contractate de Comunitatea Europeană.Articolul 4Pentru fiecare operațiune de împrumut și creditare, BCE deschide în registrele sale următoarele conturi în euro:(a) un cont nostro intitulat "Solduri în euro deținute la…" aferent fondurilor primite în contul Comunității Europene;(b) un cont de pasiv în contrapartida contului menționat la litera (a);(c) un cont memo intitulat "Datorii ale Comunității Europene aferente operațiunilor de împrumut ale Comunității Europene" divizat, dacă este cazul, în subconturi corespunzătoare creditorilor individuali pentru împrumuturile contractate;(d) un cont memo intitulat "Creanțe ale Comunității Europene aferente operațiunilor de creditare ale Comunității Europene".Articolul 5BCE înregistrează contabil operațiunile financiare descrise la articolul 3 la data valutei prin debitarea sau creditarea conturilor menționate în articolul 4.Articolul 6(1) BCE verifică datele de scadență prevăzute în contractele de împrumut și creditare pentru plata dobânzii și rambursarea creditului principal.(2) Cu cel puțin 15 zile calendaristice înainte de fiecare scadență, BCE avizează banca centrală națională a statului membru debitor cu privire la datoria față de Comunitatea Europenă.Articolul 7BCE informează imediat Comisia Europeană în scris cu privire la orice operațiune pe care a efectuat-o în contul Comunității Europene. BCE adresează astfel de comunicări Direcției Generale Afaceri Economice și Financiare a Comisiei Europene.Articolul 8La sfârșitul fiecărui an calendaristic, BCE întocmește un raport prin care informează Comisia Europeană cu privire la operațiunile financiare pe care le-a efectuat pe parcursul anului în legătură cu operațiunile de împrumut și creditare. Acest raport conține situația creanțelor și a datoriilor Comunității Europene care decurg din operațiunile de împrumut și creditare.Articolul 9Decizia BCE/1998/NP2 și Decizia BCE/1998/NP15 se abrogă.Articolul 10Comitetul executiv al BCE intreprinde toate demersurile necesare pentru intrarea în vigoare a prezentei decizii.Articolul 11Prezenta decizie intră în vigoare în ziua următoare publicării în Jurnalul Oficial al Uniunii Europene.Adoptată la Frankfurt pe Main, 7 noiembrie 2003.În numele Consiliului general al BCEJean-Claude Trichet[1] JO L 53, 23.2.2002, p. 1.[2] Publicată ca anexa V la Decizia BCE/2000/12 din 10 noiembrie 2000 privind publicarea anumitor acte și instrumente juridice ale Băncii Centrale Europene (JO L 55, 24.2.2001, p. 76).[3] JO L 178, 8.7.1988, p. 1. Regulament, astfel cum a fost modificat prin Actul de aderare din 1994.--------------------------------------------------


title: Decizia (UE) 2015/155 a Consiliului din 27 ianuarie 2015 privind poziția care urmează să fie adoptată de Uniunea Europeană în cadrul Comitetului pentru comerțul cu mărfuri instituit prin Acordul de liber schimb dintre Uniunea Europeană și statele membre ale acesteia, pe de o parte, și Republica Coreea, pe de altă parte, în ceea ce privește adoptarea regulilor privind administrarea contingentelor tarifare

text:
               31.1.2015

               RO

               Jurnalul Oficial al Uniunii Europene

               L 26/22

         DECIZIA (UE) 2015/155 A CONSILIULUI
   din 27 ianuarie 2015
   privind poziția care urmează să fie adoptată de Uniunea Europeană în cadrul Comitetului pentru comerțul cu mărfuri instituit prin Acordul de liber schimb dintre Uniunea Europeană și statele membre ale acesteia, pe de o parte, și Republica Coreea, pe de altă parte, în ceea ce privește adoptarea regulilor privind administrarea contingentelor tarifare
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 207 alineatul (4) primul paragraf, coroborat cu articolul 218 alineatul (9),
   având în vedere propunerea Comisiei Europene,
   întrucât:

               (1)

               Acordul de liber schimb între Uniunea Europeană și statele membre ale acesteia, pe de o parte, și Republica Coreea, pe de altă parte (1) (denumit în continuare „acordul”) a fost semnat la data de 6 octombrie 2010.

               (2)

               În temeiul articolului 15.10 alineatul (5), acordul se aplică cu titlu provizoriu de la 1 iulie 2011, până la finalizarea procedurilor de încheiere a acestuia.

               (3)

               Articolul 15.1 din acord instituie un comitet pentru comerț care, printre altele, are sarcina de a se asigura că acordul funcționează corect și de a supraveghea activitățile tuturor comitetelor specializate.

               (4)

               În conformitate cu articolul 15.2 din acord, au fost instituite comitete specializate, sub auspiciile Comitetului pentru comerț. Comitetul pentru comerțul cu mărfuri, în conformitate cu articolul 2.16 din acord, este unul dintre aceste comitete specializate.

               (5)

               În temeiul punctului 2 din apendicele 2-A-1 din acord, Coreea poate folosi un sistem de licitație pentru administrarea și punerea în aplicare a contingentelor tarifare (denumite în continuare „CT”) aplicate de Coreea laptelui și smântânii, untului, mierii și portocalelor originare din Uniune în temeiul acordului. Termenii sistemului de licitație urmează să fie stabiliți de comun acord de către părți, în cadrul Comitetului pentru comerțul cu mărfuri.

               (6)

               În temeiul punctului 3 din apendicele 2-A-1 din acord, Coreea poate folosi un sistem de acordare a licențelor pentru administrarea și punerea în aplicare a anumitor CT. Părțile decid de comun acord în cadrul Comitetului pentru comerțul cu mărfuri asupra politicilor și procedurilor sistemului de acordare a licențelor, inclusiv asupra eligibilității de a primi cantități din CT, precum și asupra oricăror schimbări sau modificări la acestea.

               (7)

               Este necesar să se stabilească poziția care urmează să fie adoptată în numele Uniunii în cadrul Comitetului pentru comerțul cu mărfuri în ceea ce privește regulile referitoare la administrarea CT.

               (8)

               Decizia comună va fi luată printr-un schimb de note între Uniune și Coreea, care urmează să fie semnate de un reprezentant al Comisiei în numele Uniunii.

               (9)

               Prin urmare, poziția Uniunii în cadrul Comitetului pentru comerțul cu mărfuri ar trebui să se bazeze pe proiectul de decizie a Comitetului pentru comerțul cu mărfuri anexat la prezenta decizie,

         ADOPTĂ PREZENTA DECIZIE:
   Articolul 1
   Poziția care urmează să fie adoptată în numele Uniunii în cadrul Comitetului pentru comerțul cu mărfuri instituit prin Acordul de liber schimb dintre Uniunea Europeană și statele membre ale acesteia, pe de o parte, și Republica Coreea, pe de altă parte, în ceea ce privește adoptarea regulilor privind administrarea CT, se bazează pe proiectul de decizie a Comitetului pentru comerțul cu mărfuri, anexat la prezenta decizie.
   Modificările tehnice minore la proiectul de decizie a Comitetului pentru comerțul cu mărfuri pot fi acceptate de reprezentanții Uniunii în cadrul comitetului respectiv fără a fi necesară o nouă decizie a Consiliului.
   Articolul 2
   Prezenta decizie intră în vigoare la data adoptării.

      Adoptată la Bruxelles, 27 ianuarie 2015.

            Pentru Consiliu

            Președintele

         J. REIRS

      (1)  JO L 127, 14.5.2011, p. 6.

      PROIECT DE
      DECIZIA NR. 1 A COMITETULUI UE-COREEA PENTRU COMERȚUL CU MĂRFURI
      din …
      privind adoptarea regulilor privind administrarea și punerea în aplicare a contingentelor tarifare
      COMITETUL UE-COREEA PENTRU COMERȚUL CU MĂRFURI
      Având în vedere Acordul de liber schimb dintre Republica Coreea (denumită în continuare „Coreea”), pe de o parte, și Uniunea Europeană și statele membre ale acesteia, pe de altă parte (denumite în continuare „părțile” și „acordul”), în special articolele 2.16, 15.2.1 și punctele 2 și 3 din apendicele 2-A-1,
      întrucât:

                  (1)

                  Articolul 15.1 din acord instituie un Comitet pentru comerț care, printre altele, se asigură că acordul funcționează corect și monitorizează activitățile tuturor comitetelor specializate.

                  (2)

                  În conformitate cu articolul 15.2 din acord, au fost instituite comitete specializate, sub auspiciile Comitetului pentru comerț. Comitetul pentru comerțul cu mărfuri, în conformitate cu articolul 2.16 din acord, este unul dintre aceste comitete specializate.

                  (3)

                  În conformitate cu punctul 2 din apendicele 2-A-1 din acord, Coreea poate folosi un sistem de licitație pentru administrarea și punerea în aplicare a contingentelor tarifare (denumite în continuare „CT”) aplicate de Coreea anumitor mărfuri originare din Uniunea Europeană în temeiul acordului. Termenii sistemului de licitație trebuie să fie stabiliți de comun acord de către părți prin intermediul unei decizii a Comitetului pentru comerțul cu mărfuri.

                  (4)

                  În conformitate cu punctul 3 din apendicele 2-A-1 din acord, Coreea poate folosi un sistem de licențe pentru administrarea și punerea în aplicare a anumitor CT. Părțile se pun de acord în cadrul Comitetului pentru comerțul cu mărfuri asupra politicilor și procedurilor sistemului de licențe, inclusiv asupra eligibilității pentru a primi cantități din CT, precum și asupra oricăror schimbări sau modificări la acestea,

            DECIDE:

                  (1)

                  Coreea va administra și va pune în aplicare contingentele tarifare aplicate de Coreea anumitor mărfuri originare din Uniunea Europeană în temeiul Acordului de liber schimb dintre Republica Coreea, pe de o parte, și Uniunea Europeană și statele membre ale acesteia, pe de altă parte, în conformitate cu normele stabilite în anexa la prezenta decizie.

                  (2)

                  Prezenta decizie intră în vigoare la …

         Adoptată la …, …

               Pentru Comitetul UE-Coreea pentru comerțul cu mărfuri

            Mauro PETRICCIONE

               Director

               Direcția Generală Comerț din cadrul Comisiei Europene

            Hak-Do KIM

               Director General pentru politica referitoare la ALS

               Ministerul de comerț, industrie și energie al Republicii Coreea

         ANEXĂ

            REGULI PRIVIND ADMINISTRAREA ȘI PUNEREA ÎN APLICARE A CONTINGENTELOR TARIFARE

         Articolul 1
         Calendarul licitațiilor și al cererilor de licențe
         (1)   Licitațiile pentru lapte praf degresat, lapte praf integral și lapte condensat și miere naturală preced perioada de import, și anume în luna iunie pentru cotele deschise în luna iulie.
         (2)   Orientările specifice ale Korea Agro-Fisheries & Food Trade Corporation prevăd că anunțurile publice pentru licitații se publică cu opt zile calendaristice înainte de termenul limită al cererii de participare la licitații.
         (3)   Pentru produse al căror calendar pentru cererile de acordare a unei licențe aferente contingentului nu este stabilit în Acordul de liber schimb UE-Coreea, orientările specifice ale agențiilor desemnate să gestioneze contingente tarifare (CT) (denumite în continuare „agenții care formulează recomandări”) vor prevedea o perioadă pentru cererile de acordare a unei licențe de cel puțin șapte zile calendaristice începând cu prima zi lucrătoare din anul de execuție menționat în anexa 2-A, punctul 5 din Acordul de liber schimb UE-Coreea.
         Articolul 2
         Depozit și redevențe
         (1)   Nu se vor percepe costuri administrative sau redevențe, altele decât depozitul — suma plătită de către ofertanții care participă la licitație — pentru serviciile aferente unei cereri de atribuire a unui CT prin licitație.
         (2)   Instrucțiunile generale pentru ofertanți pentru fiecare licitație vor prevedea că depozitul trebuie să fie returnat ofertanților de îndată ce este permis de procedurile normale de administrare, după încheierea licitației.
         (3)   Nicio garanție și niciun depozit nu vor fi necesare pentru solicitanții de licențe.
         Articolul 3
         Comunicarea și valabilitatea unei recomandări
         (1)   În urma unei licitații sau a unei cereri de licență, agențiile care formulează recomandări vor publica o recomandare privind CT la import în temeiul ALS UE-Coreea (denumită în continuare „recomandarea”).
         (2)   Recomandările comunicate solicitanților se publică în termen de două zile calendaristice, cu condiția ca cererea de recomandare prezentată privind CT să respecte cerințele recomandării.
         (3)   O recomandare pentru CT la import va fi valabilă 90 de zile. Perioada de valabilitate poate fi prelungită cu încă 30 de zile, dar nu poate depăși ultima zi din anul de execuție menționat în anexa 2-A, punctul 5 din Acordul de liber schimb UE-Coreea.
         Articolul 4
         Publicarea informațiilor referitoare la administrarea CT
         (1)   Orientările Ministerului agriculturii, alimentației și afacerilor rurale din Coreea (denumit în continuare „MAFRA”) și orientările specifice ale agențiilor care formulează recomandări vor fi publicate pe site-urile lor de internet.
         (2)   Agențiile care formulează recomandări vor publica în mod periodic pe site-urile lor de internet informații care cuprind anunțurile publice privind cererile de licență și licitațiile, perioadele de eliberare a licențelor și cantitățile alocate, cantitățile restante pentru fiecare CT și data planificată pentru următoarea perioadă de licitație/eliberare de licențe.
         (3)   Criteriile de bază pentru licitații, inclusiv eligibilitatea, plata, returnarea depozitelor, datele licitațiilor, codul licitațiilor și informațiile aferente vor fi incluse în orientările specifice ale Korea Agro-Fisheries & Food Trade Corporation sau în instrucțiunile generale pentru ofertanți pentru fiecare licitație.
         Articolul 5
         Regulile de acordare a CT
         Orientările MAFRA permit repartizarea volumului anual al CT de-a lungul întregului an prin împărțirea volumului anual al CT în mai multe sub-volume, a căror sumă este egală cu volumul anual al CT. Volumul total al CT pentru fiecare an de execuție, așa cum se prevede în Acordul de liber schimb UE-Coreea nu se reduce.

            Administrarea contingentelor tarifare (CT): Glosar

                     Agenții care formulează recomandări

                     Agențiile coreene desemnate să administreze CT: Korea Dairy Industries Association, Korea Agro-Fisheries & Food Trade Corporation, Korea Feed Ingredients Association și Korea Feed Milk Replacer Association
                     Site-uri internet:

                                 Korea Dairy Industries Association (numai versiunea în limba coreeană este disponibilă):
                                 http://www.koreadia.or.kr/

                                 Korea Agro-Fisheries & Food Trade Corporation:
                                 http://www.at.or.kr/home/apen000000/index.action

                                 Korea Feed Ingredients Association (numai versiunea în limba coreeană este disponibilă):
                                 http://www.kfeedia.org/main.html

                                 Korea Feed Milk Replacer Association (numai versiunea în limba coreeană este disponibilă):
                                 http://milkreplacer.or.kr/

                     Depozit

                     Suma plătită de ofertanții care solicită participarea la o licitație. Depozitul este restituit tuturor ofertanților imediat după recomandarea privind contingentul.

                     Recomandare

                     Acordarea unui CT la import în urma unei licitații sau a unei cereri de licență.

                     Perioada de validitate

                     Perioada în care este valabilă o recomandare pentru un CT la import.

                     Anul de execuție

                     Perioada de 12 luni între datele aniversare consecutive ale ALS (1 iulie) pentru care este stabilit un volum anual de CT în Acordul de liber schimb UE-Coreea.


title: Decizia (UE, Euratom) 2016/847 a reprezentanților guvernelor statelor membre din 24 mai 2016 privind numirea unui judecător în cadrul Tribunalului

text:
               28.5.2016

               RO

               Jurnalul Oficial al Uniunii Europene

               L 141/77

         DECIZIA (UE, Euratom) 2016/847 A REPREZENTANȚILOR GUVERNELOR STATELOR MEMBRE
   din 24 mai 2016
   privind numirea unui judecător în cadrul Tribunalului
   REPREZENTANȚII GUVERNELOR STATELOR MEMBRE ALE UNIUNII EUROPENE,
   având în vedere Tratatul privind Uniunea Europeană, în special articolul 19,
   având în vedere Tratatul privind funcționarea Uniunii Europene, în special articolele 254 și 255,
   având în vedere Tratatul de instituire a Comunității Europene a Energiei Atomice, în special articolul 106a alineatul (1),
   întrucât:

               (1)

               Mandatele a paisprezece judecători ai Tribunalului urmează să expire la 31 august 2016. Este oportună efectuarea unor numiri pentru perioada cuprinsă între 1 septembrie 2016 și 31 august 2022.

               (2)

               Domnul Lauri MADISE a fost propus pentru reînnoirea mandatului său.

               (3)

               Comitetul instituit în temeiul articolului 255 din Tratatul privind funcționarea Uniunii Europene a emis un aviz cu privire la capacitatea domnului Lauri MADISE de a exercita funcția de judecător în cadrul Tribunalului,

         ADOPTĂ PREZENTA DECIZIE:
   Articolul 1
   Domnul Lauri MADISE este numit judecător în cadrul Tribunalului, pentru perioada cuprinsă între 1 septembrie 2016 și 31 august 2022.
   Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles, 24 mai 2016.

         Președintele
         P. DE GOOIJER


title: 2013/699/UE: Decizia Consiliului din 25 noiembrie 2013 de numire a unui membru leton și a doi supleanți letoni în cadrul Comitetului Regiunilor

text:
               30.11.2013

               RO

               Jurnalul Oficial al Uniunii Europene

               L 320/43

         DECIZIA CONSILIULUI
   din 25 noiembrie 2013
   de numire a unui membru leton și a doi supleanți letoni în cadrul Comitetului Regiunilor
   (2013/699/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului leton,
   întrucât:

               (1)

               La 22 decembrie 2009 și la 18 ianuarie 2010, Consiliul a adoptat Deciziile 2009/1014/UE (1) și 2010/29/UE (2) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2010 și 25 ianuarie 2015.

               (2)

               Un loc de membru în cadrul Comitetului Regiunilor a devenit vacant ca urmare a încheierii mandatului domnului Guntars KRIEVIŅŠ.

               (3)

               Un loc de supleant a devenit vacant ca urmare a încheierii mandatului domnului Viktors GLUHOVS. Un loc de supleant va deveni vacant ca urmare a numirii domnului Jānis VĪTOLIŅŠ în calitate de membru în cadrul Comitetului Regiunilor,

         ADOPTĂ PREZENTA DECIZIE:
   Articolul 1
   Se numesc în cadrul Comitetului Regiunilor pentru durata rămasă a mandatului, respectiv până la 25 ianuarie 2015:

               (a)

               în calitate de membru:

                           —

                           domnul Jānis VĪTOLIŅŠ, First Deputy Chairman of Ventspils City Council;

                     și

               (b)

               în calitate de supleanți:

                           —

                           domnul Gunārs ANSIŅŠ, Deputy Chairman of Liepāja City Council;

                           —

                           doamna Olga VEIDIŅA, Chairman of the Social Issues Committee of Rīga City Council.

         Articolul 2
   Prezenta decizie intră în vigoare la data adoptării.

      Adoptată la Bruxelles, 25 noiembrie 2013.

            Pentru Consiliu

            Președintele

         D. PAVALKIS

      (1)  JO L 348, 29.12.2009, p. 22.

      (2)  JO L 12, 19.1.2010, p. 11.


title: Banca Europeană de Investiții – Decizia Consiliului guvernatorilor Băncii Europene de Investiții din 30 martie 2009 privind majorarea capitalului Băncii Europene de Investiții

text:
               15.1.2010

               RO

               Jurnalul Oficial al Uniunii Europene

               L 10/19

         BANCA EUROPEANĂ DE INVESTIȚII
   DECIZIA CONSILIULUI GUVERNATORILOR BĂNCII EUROPENE DE INVESTIȚII
   din 30 martie 2009
   privind majorarea capitalului Băncii Europene de Investiții
   CONSILIUL GUVERNATORILOR BĂNCII EUROPENE DE INVESTIȚII,
   AVÂND ÎN VEDERE articolul 4 alineatul (3) și articolul 5 alineatul (2) din statut,
   ÎNTRUCÂT misiunea băncii este prevăzută la articolul 267 din Tratatul de instituire a Comunității Europene,
   ÎNTRUCÂT, în conformitate cu articolul 4 alineatul (1) al doilea paragraf din statutul băncii, unitatea de cont este definită ca fiind euro,
   ÎNTRUCÂT dezvoltarea recentă a activității băncii și evoluția probabilă a activității de împrumut, în special pentru a răspunde invitațiilor Consiliului European și ale Consiliului Ecofin, necesită sprijin tot mai mare din partea BEI pentru o serie de activități, ținând seama îndeosebi de previziunile actuale privind situația economică din UE pentru următorii ani,
   ÎNTRUCÂT, în conformitate cu deliberările Consiliului de administrație privind cerințele de capital ale băncii, cu ocazia reuniunii din 16 decembrie 2008, capitalul subscris al băncii ar trebui majorat la 232 392 989 000 EUR; cota care urmează a fi vărsată ar trebui să fie de 5 procente, fiind finanțată în întregime de bancă din rezervele sale suplimentare, iar fondul de rezervă ar trebui realimentat treptat până la nivelul prevăzut de statutul băncii, respectiv 10 procente din capitalul subscris,
   A DECIS ÎN UNANIMITATE la 30 martie 2009, utilizând procedura scrisă prevăzută la articolul 5 din regulamentul intern al băncii, la propunerea Consiliului de administrație, în conformitate cu articolul 4 alineatul (3) din statutul BEI, următoarele:

               1.

               Rezervele suplimentare ale băncii, în cuantum de 5 379 241 000 EUR, sunt considerate rezerve libere.

               2.

               Din rezervele libere, 2 000 000 000 EUR sunt transferați către o rezervă dedicată pentru sprijinirea Facilității de finanțare structurată (FFS) și a operațiunilor similare.

               3.

               Începând cu 1 aprilie 2009, capitalul băncii se majorează după cum urmează:

                           3.1.

                           Capitalul subscris de statele membre se majorează în mod proporțional, de la 164 808 169 000 EUR la 232 392 989 000 EUR, ajungând la următoarele valori (EUR):

                                       Germania

                                       37 578 019 000

                                       Franța

                                       37 578 019 000

                                       Italia

                                       37 578 019 000

                                       Regatul Unit

                                       37 578 019 000

                                       Spania

                                       22 546 811 500

                                       Belgia

                                       10 416 365 500

                                       Țările de Jos

                                       10 416 365 500

                                       Suedia

                                       6 910 226 000

                                       Danemarca

                                       5 274 105 000

                                       Austria

                                       5 170 732 500

                                       Polonia

                                       4 810 160 500

                                       Finlanda

                                       2 970 783 000

                                       Grecia

                                       2 825 416 500

                                       Portugalia

                                       1 820 820 000

                                       Republica Cehă

                                       1 774 990 500

                                       Ungaria

                                       1 679 222 000

                                       Irlanda

                                       1 318 525 000

                                       România

                                       1 217 626 000

                                       Slovacia

                                       604 206 500

                                       Slovenia

                                       560 951 500

                                       Bulgaria

                                       410 217 500

                                       Lituania

                                       351 981 000

                                       Luxemburg

                                       263 707 000

                                       Cipru

                                       258 583 500

                                       Letonia

                                       214 805 000

                                       Estonia

                                       165 882 000

                                       Malta

                                       98 429 500

                           3.2.

                           Din rezervele libere, 3 379 241 000 EUR se transformă în capital vărsat prin transfer din rezervele suplimentare ale băncii în capitalul acesteia.

                           3.3.

                           Acest capital este considerat a face parte din capitalul subscris și vărsat, capitalul vărsat al băncii majorându-se astfel de la 8 240 408 450 EUR la 11 619 649 450 EUR,

         PRIN URMARE

               3.4.

               Statutul băncii se modifică. De la 1 aprilie 2009, articolul 4 alineatul (1) primul paragraf din statutul băncii se modifică după cum urmează:
               „Banca dispune de un capital de 232 392 989 000 EUR, subscris de statele membre până la concurența următoarelor valori:

                           Germania

                           37 578 019 000

                           Franța

                           37 578 019 000

                           Italia

                           37 578 019 000

                           Regatul Unit

                           37 578 019 000

                           Spania

                           22 546 811 500

                           Belgia

                           10 416 365 500

                           Țările de Jos

                           10 416 365 500

                           Suedia

                           6 910 226 000

                           Danemarca

                           5 274 105 000

                           Austria

                           5 170 732 500

                           Polonia

                           4 810 160 500

                           Finlanda

                           2 970 783 000

                           Grecia

                           2 825 416 500

                           Portugalia

                           1 820 820 000

                           Republica Cehă

                           1 774 990 500

                           Ungaria

                           1 679 222 000

                           Irlanda

                           1 318 525 000

                           România

                           1 217 626 000

                           Slovacia

                           604 206 500

                           Slovenia

                           560 951 500

                           Bulgaria

                           410 217 500

                           Lituania

                           351 981 000

                           Luxemburg

                           263 707 000

                           Cipru

                           258 583 500

                           Letonia

                           214 805 000

                           Estonia

                           165 882 000

                           Malta

                           98 429 500”

               4.

               Prezenta decizie se publică în Jurnalul Oficial al Uniunii Europene.

            Pentru Consiliul guvernatorilor

            Președintele

         C. STAVRAKIS

            Secretar

         A. QUEREJETA